CELEX: 32018R1128
Language: mt
Date: 2018-08-09 00:00:00
Title: Regolament ta' Implimentazzjoni tal-Kummissjoni (UE) 2018/1128 tad-9 ta' Awwissu 2018 li jemenda r-Regolament ta' Implimentazzjoni tal-Kummissjoni (UE) Nru 1354/2011 li jiftaħ il-kwoti tariffarji annwali tal-Unjoni għan-nagħaġ, għall-mogħoż, għal-laħam tan-nagħaġ u għal-laħam tal-mogħoż

14.8.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 205/1
               
            
         REGOLAMENT TA' IMPLIMENTAZZJONI TAL-KUMMISSJONI (UE) 2018/1128
         tad-9 ta' Awwissu 2018
         li jemenda r-Regolament ta' Implimentazzjoni tal-Kummissjoni (UE) Nru 1354/2011 li jiftaħ il-kwoti tariffarji annwali tal-Unjoni għan-nagħaġ, għall-mogħoż, għal-laħam tan-nagħaġ u għal-laħam tal-mogħoż
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikolari l-punti (a) u (b) tal-Artikolu 187 tiegħu,
         Billi:
         
                     (1)
                  
                  
                     Ir-Regolament ta' Implimentazzjoni tal-Kummissjoni (UE) Nru 1354/2011 (2) jipprevedi l-ftuħ tal-kwoti tariffarji annwali tal-Unjoni fuq l-importazzjoni għan-nagħaġ, għall-mogħoż, għal-laħam tan-nagħaġ u għal-laħam tal-mogħoż, fosthom għal dawk li ġejjin mill-Iżlanda.
                  
               
                     (2)
                  
                  
                     Skont l-Artikolu 4 tar-Regolament ta' Implimentazzjoni tal-Kummissjoni (UE) Nru 1354/2011, il-kwoti tariffarji li dak ir-Regolament jiftaħ iridu jkunu ġestiti skont l-Artikoli 49 sa 54 tar-Regolament ta' Implimentazzjoni tal-Kummissjoni (UE) 2015/2447 (3).
                  
               
                     (3)
                  
                  
                     Fit-23 ta' Marzu 2017, l-Unjoni Ewropea u l-Iżlanda ffirmaw Ftehim fil-forma ta' Skambju ta' Ittri (minn hawn 'il quddiem imsejjaħ “il-Ftehim”) li jikkonċerna preferenzi kummerċjali addizzjonali fi prodotti agrikoli. Id-Deċiżjoni tal-Kunsill (UE) 2016/2087 (4) awtorizzat l-iffirmar tal-Ftehim f'isem l-Unjoni, filwaqt li d-Deċiżjoni tal-Kunsill (UE) 2017/1913 (5) awtorizzat il-konklużjoni tiegħu.
                  
               
                     (4)
                  
                  
                     Skont l-Anness V tal-Ftehim, l-Unjoni emendat ir-Regolament (UE) Nru 1354/2011 permezz tar-Regolament (UE) 2018/562 (6). L-emenda żiedet il-kwantitajiet ta' kwoti mingħajr dazju preeżistenti għall-Iżlanda għal-laħam tan-nagħaġ u għal-laħam tal-mogħoż, li jaqgħu taħt l-intestaturi tariffarji 0204 u 0210, u barra minn hekk fetħet kwota mingħajr dazju annwali tal-Unjoni għal-laħam tan-nagħaġ ipproċessat li jaqa' fis-subintestatura 1602 90.
                  
               
                     (5)
                  
                  
                     Il-kwantitajiet tal-kwoti tal-laħam tan-nagħaġ u tal-laħam tal-mogħoż amministrati skont ir-Regolament (UE) Nru 1354/2011 huma espressi f'ekwivalenza għall-piż tal-karkassi, billi l-Ftehim jipprevedi li l-kwantitajiet iridu jiġu espressi f'tunnellati ta' prodotti. Għalhekk jixraq li tiġi prevista l-ġestjoni tal-kwoti tariffarji tal-Unjoni li huma stabbiliti fil-Ftehim f'Regolament separat li jrid jiġi adottat, sabiex tiġi żgurata ġestjoni bla xkiel tal-kwota skont ir-Regolament (UE) Nru 952/2013 tal-Parlament Ewropew u tal-Kunsill (7). Bħala konsegwenza, jenħtieġ li dawk il-kwoti tariffarji jitneħħew b'mod simultanju mir-Regolament ta' Implimentazzjoni (UE) Nru 1354/2011 abbażi tar-Regolament (UE) Nru 1308/2013.
                  
               
                     (6)
                  
                  
                     Għalhekk jeħtieġ li r-Regolament ta' Implimentazzjoni tal-Kummissjoni (UE) Nru 1354/2011 jiġi emendat kif xieraq.
                  
               
                     (7)
                  
                  
                     Ir-Regolament il-ġdid li jiftaħ il-kwoti tariffarji tal-importazzjoni għal-laħam tan-nagħaġ u għal-laħam tal-mogħoż u l-laħam tan-nagħaġ ipproċessat li joriġina fl-Iżlanda adottat skont ir-Regolament (UE) Nru 952/2013 se jibda japplika mill-1 ta' Settembru 2018. Għalhekk, jenħtieġ li l-emendi jikkorrispondu mar-Regolament ta' Implimentazzjoni (UE) Nru 1354/2011 japplikaw mill-istess data.
                  
               
                     (8)
                  
                  
                     Il-miżuri previsti f'dan ir-Regolament huma skont l-opinjoni tal-Kumitat għall-Organizzazzjoni Komuni tas-Swieq Agrikoli.
                  
               ADOTTAT DAN IR-REGOLAMENT:
         
            Artikolu 1
            Ir-Regolament ta' Implimentazzjoni tal-Kummissjoni (UE) Nru 1354/2011 huwa emendat kif ġej:
            
                        (1)
                     
                     
                        Fl-Artikolu 3(2), jitħassar il-punt (e);
                     
                  
                        (2)
                     
                     
                        L-Anness huwa sostitwit bit-test mogħti fl-Anness ta' dan ir-Regolament.
                     
                  
         
            Artikolu 2
            Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
            Dan għandu japplika mill-1 ta' Settembru 2018.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, id-9 ta' Awwissu 2018.
            
               
                  Għall-Kummissjoni,
               
               
                  F'isem il-President,
               
               Günther OETTINGER
               
                  Membru tal-Kummissjoni
               
            
         
         
            (1)  ĠU L 347, 20.12.2013, p. 671.
         
            (2)  Ir-Regolament ta' Implimentazzjoni tal-Kummissjoni (UE) Nru 1354/2011 tal- 20 ta' Diċembru 2011 li jiftaħ il-kwoti tariffarji tal-Unjoni għan-nagħaġ, għall-mogħoż, għal-laħam tan-nagħaġ u għal-laħam tal-mogħoż (ĠU L 338, 21.12.2011, p. 36).
         
            (3)  Ir-Regolament ta' Implimentazzjoni tal-Kummissjoni (UE) 2015/2447 tal-24 ta' Novembru 2015 li jistabbilixxi regoli dettaljati għall-implimentazzjoni ta' ċerti dispożizzjonijiet tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni (ĠU L 343, 29.12.2015, p. 558).
         
            (4)  Id-Deċiżjoni tal-Kunsill (UE) 2016/2087 tal-14 ta' Novembru 2016 dwar l-iffirmar, f'isem l-Unjoni Ewropea, tal-Ftehim fil-forma ta' skambju ta' ittri bejn l-Unjoni Ewropea u l-Iżlanda li jikkonċerna preferenzi kummerċjali addizzjonali fi prodotti agrikoli (ĠU L 324, 30.11.2016, p. 1).
         
            (5)  Id-Deċiżjoni tal-Kunsill (UE) 2017/1913 tad-9 ta' Ottubru 2017 dwar il-konklużjoni tal-Ftehim fil-forma ta' Skambju ta' Ittri bejn l-Unjoni Ewropea u l-Iżlanda li jikkonċerna preferenzi kummerċjali addizzjonali fi prodotti agrikoli (ĠU L 274, 24.10.2017, p. 57).
         
            (6)  Ir-Regolament ta' Implimentazzjoni tal-Kummissjoni (UE) 2018/562 tad-9 ta' April 2018 li jemenda r-Regolament ta' Implimentazzjoni tal-Kummissjoni (UE) Nru 1354/2011 li jiftaħ il-kwoti tariffarji annwali tal-Unjoni għan-nagħaġ, għall-mogħoż, għal-laħam tan-nagħaġ u għal-laħam tal-mogħoż (ĠU L 94, 12.4.2018, p. 4).
         
            (7)  Ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (ĠU L 269, 10.10.2013, p. 1).
      
      
         
            ANNESS
            “
                  
                     ANNESS
                     IL-KWOTI TARIFFARJI TAL-UNJONI GĦAL-LAĦAM TAN-NAGĦAĠ U GĦAL-LAĦAM TAL-MOGĦOŻ (f'tunnellati (t) ta' ekwivalenti ta' piż tal-karkassi)
                     
                                 Kodiċijiet NM
                              
                              
                                 Dazju “ad valorem”
                                 (%)
                              
                              
                                 Dazju speċifiku
                                 f'EUR għal kull 100 kg
                              
                              
                                 Numru tas-serje skont il-prinċipju li min jiġi l-ewwel jinqeda l-ewwel
                              
                              
                                 Oriġini
                              
                              
                                 Volum annwali f'tunnellati ta' ekwivalenti ta' piż tal-karkassi
                              
                           
                                 Annimali ħajjin
                                 (koeffiċjent = 0,47)
                              
                              
                                 Laħam tal-ħaruf bla għadam (1)
                                 
                                 (koeffiċjent = 1,67)
                              
                              
                                 Laħam tal-muntun u laħam tan-nagħaġ bla għadam (2)
                                 
                                 (koeffiċjent = 1,81)
                              
                              
                                 Karkassi u laħam bl-għadam
                                 (koeffiċjent = 1,00)
                              
                           
                                 0204 
                              
                              
                                 Żero
                              
                              
                                 Żero
                              
                              
                                 —
                              
                              
                                 09.2101
                              
                              
                                 09.2102
                              
                              
                                 09.2011
                              
                              
                                 L-Arġentina
                              
                              
                                 23 000 
                              
                           
                                 —
                              
                              
                                 09.2105
                              
                              
                                 09.2106
                              
                              
                                 09.2012
                              
                              
                                 L-Awstralja
                              
                              
                                 19 186 
                              
                           
                                 —
                              
                              
                                 09.2109
                              
                              
                                 09.2110
                              
                              
                                 09.2013
                              
                              
                                 In-New Zealand
                              
                              
                                 228 254 
                              
                           
                                 —
                              
                              
                                 09.2111
                              
                              
                                 09.2112
                              
                              
                                 09.2014
                              
                              
                                 L-Urugwaj
                              
                              
                                 5 800 
                              
                           
                                 —
                              
                              
                                 09.2115
                              
                              
                                 09.2116
                              
                              
                                 09.1922
                              
                              
                                 Iċ-Ċilì (3)
                                 
                              
                              
                                 8 000 
                              
                           
                                 —
                              
                              
                                 09.2121
                              
                              
                                 09.2122
                              
                              
                                 09.0781
                              
                              
                                 In-Norveġja
                              
                              
                                 300
                              
                           
                                 —
                              
                              
                                 09.2125
                              
                              
                                 09.2126
                              
                              
                                 09.0693
                              
                              
                                 Il-Greenland
                              
                              
                                 100
                              
                           
                                 —
                              
                              
                                 09.2129
                              
                              
                                 09.2130
                              
                              
                                 09.0690
                              
                              
                                 Il-Gżejjer Faeroe
                              
                              
                                 20
                              
                           
                                 —
                              
                              
                                 09.2131
                              
                              
                                 09.2132
                              
                              
                                 09.0227
                              
                              
                                 It-Turkija
                              
                              
                                 200
                              
                           
                                 —
                              
                              
                                 09.2171
                              
                              
                                 09.2175
                              
                              
                                 09.2015
                              
                              
                                 Pajjiżi oħrajn (4)
                                 
                              
                              
                                 200
                              
                           
                                 —
                              
                              
                                 09.2178
                              
                              
                                 09.2179
                              
                              
                                 09.2016
                              
                              
                                 
                                    Erga omnes
                                     (5)
                                 
                              
                              
                                 200
                              
                           
                                 0104 10 30 
                                 0104 10 80 
                                 0104 20 90 
                              
                              
                                 10
                              
                              
                                 Żero
                              
                              
                                 09.2181
                              
                              
                                 —
                              
                              
                                 —
                              
                              
                                 09.2019
                              
                              
                                 
                                    Erga omnes
                                     (5)
                                 
                              
                              
                                 92
                              
                           
               ”
            
               (1)  U laħam tal-gidi.
            
               (2)  U laħam tal-mogħoż minbarra dak tal-gidi.
            
               (3)  Il-kwota tariffarja għaċ-Ċilì tiżdied b'200 t fis-sena.
            
               (4)  “Pajjiżi oħrajn” għandha tirreferi għall-membri kollha tad-WTO minbarra l-Arġentina, l-Awstralja, in-New Zealand, l-Urugwaj, iċ-Ċilì, il-Greenland u l-Iżlanda.
            
               (5)  “Erga omnes” għandha tirreferi għall-pajjiżi kollha tal-oriġini, inklużi dawk imsemmijin f'din it-tabella.